ก. ปัจจัยความเสี่ยง

การบริหารความเสี่ยง

จุดมุ่งหมายในการการบริหารจัดการความเสี่ยงของเคปเปลนั้นมุ่งตรงไปยังกิจกรรมที่กำลังดำเนินอยู่เพื่อที่จะแน่ใจได้ว่าความเสี่ยงที่กำลังเกิดขึ้นกับบริษัทฯ
และ กับธุรกิจอื่น ๆ ของบริษัทได้ถูกจัดการให้เรียบร้อย

นับตั้งแต่ปี 2547
การริเริ่มเฝ้าระวังและฝึกอบรมได้ถูกนำมาใช้อย่างต่อเนื่องเพื่อผู้บังคับบัญชาของแต่ละแผนกและพนักงานระดับสูง
โดยการฝึกอบรมเป็นหนทางตรงที่ใช้เพื่อสร้างมาตรฐานในวิชาชีพและสร้างประสิทธิภาพสำหรับการดำเนินกิจกรรมที่เป็นการบริหารความเสี่ยง
เพื่อความเข้าใจที่ดีขึ้นในกรอบแนวการจัดการบริหารความเสี่ยงของเคปเปลแลนด์ ฯ และ
ทำให้เกิดการเข้าใจอย่างถ่องแท้ในเทคนิควิธีการใหม่ ในปี 2548 เคปเปลไทย
ยังคงดำเนินการเพื่อบริหารจัดการความเสี่ยงอันเป็นเป้าหมายหลัก และ
พัฒนากระบวนการจัดการกับความเสี่ยงที่เป็นเป้าหมายรองอย่างต่อเนื่อง

สำหรับธุรกิจด้านพัฒนาอสังหาริมทรัพย์แล้ว
โดยทั่วไปการจัดการความเสี่ยงจะมุ่งเน้นไปยังความเสี่ยงที่เป็นเรื่องทั่วไปที่ก่อให้เกิดผลกระทบต่อผู้เกี่ยวข้อง
ซึ่งจะได้รับปัจจัยอันเป็นผลกระทบมาจากความเสี่ยงในการแข่งขัน (เงื่อนไขการตลาด)
ความเสี่ยงด้านการเงิน (อัตราดอกเบี้ย และ สินเชื่อ) และ ความเสี่ยงในการเลือกใช้ทรัพย์สิน
อย่างไรก็ดีการจัดการความเสี่ยงดังกล่าวมีความกว้าง ซึ่งรวมถึงการบริหารจัดการต่อธุรกิจหลัก
จึงอาจมีองค์ประกอบอื่นที่มองไม่เห็นรวมอยู่ด้วย
บริษัทได้วางแผนในด้านการรักษาความปลอดภัยสำหรับข้อมูลสารสนเทศและการกู้กลับ
เพื่อที่จะปกป้องฐานข้อมูลและแหล่งข้อมูลทางด้านธุรกิจ
การรวบรวมแนวทางเพื่อควบคุมสถานการณ์ฉุกเฉิน
รวมถึงการอำนวยความสะดวกในการเข้าถึงข้อมูลสำหรับการบริหารจัดการ และ
การนำธุรกิจกลับเข้ามาสู่สถานะที่สามารถบริหารจัดการได้ต่อภายในช่วงเวลาอันจำกัดอย่างทันท่วงที

ความเสี่ยงในด้านการแข่งขัน

ในปี 2548 ภาพรวมของตลาดอสังหาริมทรัพย์ ดำเนินไปเรื่องยๆ
สืบเนื่องจากปัจจัยทางด้านอัตราดอกเบี้ยที่สูงขึ้นทำให้ต้นทุนในการก่อสร้างเพิ่มขึ้น
รวมถึงความเชื่อมั่นของผู้บริโภคลดลง
สถาบันการเงินมีมาตรการที่เคร่งครัดมากขึ้นในการปล่อยสินเชื่อให้แก่ผู้ประกอบการหลายราย
ด้วยมาตรการนี้เองทำให้จำนวนผู้ประกอบการอสังหาริมทรัพย์ที่มีศักยภาพทางการเงินลดน้อยลง
แต่สำหรับเคปเปลไทยแล้ว ความท้าทายของเราคือ
การพัฒนาบริษัทให้เป็นหนึ่งในกลุ่มของผู้ประกอบการที่เป็นทางเลือกที่มุ่งในการสร้างที่อยู่อาศัยที่มีคุณภาพตามความต้องการของลูกค้า
และมุ่งที่ให้ผู้บริโภคได้รับรู้และการยอมรับถึงชื่อเสียง ตลอดถึงความน่าเชื่อถือ

ความเสี่ยงด้านการเงิน

แนวโน้มดอกเบี้ยยังคงเพิ่มขึ้นอย่างต่อเนื่อง
ธนาคารแห่งประเทศไทยได้ประกาศปรับอัตราดอกเบี้ยซื้อคืน 14 วัน เฉลี่ยร้อยละ 4.50
ในเดือนมีนาคม ปี 2549 อัตราเงินเฟ้อที่สูงกว่าดอกเบี้ย ทำให้ส่งผลกระทบในทางลบต่อเงินออม
ประกอบกับราคาน้ำมันที่ปรับตัวสูงขึ้น ทำให้ความเชื่อมั่นในการประกอบธุรกิจและการลงทุนลดลง
รวมถึงไปถึงอัตราดอกเบี้ยที่จะเพิ่มสูงขึ้นเฉลี่ยร้อยละ 1.5 ในปีนี้

อัตราเงินเฟ้อที่เพิ่มสูงขึ้น เป็นผลกระทบต่อเนื่องจากการปรับราคาน้ำมันที่สูงขึ้น
ซึ่งจะส่งผลกระทบโดยตรงต่อต้นทุนการผลิตเพิ่มสูงขึ้นอย่างต่อเนื่อง
อัตราดอกเบี้ยที่สูงขึ้นจะช่วยลดอัตราเงินเฟ้อของเศรษฐกิจ
แต่อยก็มีผลให้ต้นทุนทางการเงินเพิ่มและสภาพคล่องลดลง

ความเสี่ยงในการเลือกอสังหาริมทรัพย์

ในปี 2549 ผู้ประกอบการหลายรายยังคงเปิดตัวโครงการที่อยู่อาศัยใหม่หลายแห่ง
รวมถึงได้มุ่งให้ความสนใจในการแสวงหาทำเลที่มีแนวโน้มความเติบโตสูง บริเวณถนนตัดใหม่
และระบบการขนส่งมวลชนอื่น ๆ โครงการลงทุนขนาดใหญ่หรือเมกะโปรเจคมีแนวโน้มชะลอตัว
สืบเนื่องมาจากสถานการณ์ความกดดันทางการเมืองในปัจจุบัน

อย่างไรก็ตาม
เคปเปลไทยยังคงหาที่ดินเป็นทำเลศักยภาพและราคาที่เหมาะสมทั้งในเมืองและปริมณฑล นอกจากนี้
เคปเปลไทย จะใช้กลยุทธการเป็นพันธมิตรทางธุรกิจกับเจ้าของที่ดินและผู้ประกอบการรายอื่น ๆ
อีกด้วย